{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Zakona o primjeni sporazuma između Vlade Republike Hrvatske i Vlade Sjedinjenih Američkih Država u cilju unaprjeđenja izvršenja poreznih obveza na međunarodnoj razini i provedbe FATCA-e, s konačnim prijedlogom Zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA UDRUGA BANAKA","Informacije o kojima se izvješćuje,\nČlanak 10.","1. Članak 10 stavak 3. koji je u vezi sa stavkom 1. točka 1. \nPredlažemo dopunu tako da odreba iz čl. 10.st.3. glasi:\n\"(3)  Uz informacije iz stavka 1. ovoga članka hrvatske izvještajne  financijske institucije obvezne su Ministarstvu financija Poreznoj upravi dostaviti osobni identifikacijski broj (OIB) osobe o čijem se računu izvješćuje, ali samo ako imaju taj podatak. U slučaju da hrvatska izvještajna financijska institucija nema podatak o OIB-u  osobe o čijem se računu izvješćuje, Ministarstvu financija Poreznoj upravi treba dostaviti sve ostale informacije iz stavka 1. ovog članka.\" \n\nObrazloženje: Hrvatske financijske institucije nemaju podatak o OIB-u svih svojih klijenata budući da OIB do unazad nekoliko godina nije postojao niti je postojala obveza njegovog pribavljanja kod ugovaranja računa. Budući da poslovanje hrvatskih financijskih institucija s klijentima seže nekoliko desetljeća unazad, za neke starije klijente OIB nedostaje. Klijentima koji nisu dostavili svoj OIB hrvatske financijske institucije ne dozvoljavaju daljnje raspolaganje sredstvima po računu, ali takvi klijenti i dalje imaju svoja sredstva u financijskim institucijama– što jest u fokusu FATCA regulative. Ne-dostava OIB-a od strane starijih klijenta nije dala za pravo financijskim institucijama da raskinu poslovni odnos i sebi pripišu te štedne uloge odnosno sredstava i „izbrišu“ takve klijente. Izostavljanjem OIB-a kao obveznog podatka (ali samo u slučaju kad financijska institucija nema taj podatak) omogućilo bi se Poreznoj upravi i IRS-u da dobiju podatke i o starijim klijentima i sredstvima koji nisu dostavili svoj OIB hrvatskim financijskim institucijama, a hrvatskim financijskim institucijama bi se omogućilo redovito izvješćivanje o takvim klijentima. \n\n2. Članak 10 stavak 7 točka 8 \nPredlažemo jasniju stipulaciju roka za slanje izvještaja o neparticipirajućim financijskim institucijama i usklađenje s rokom iz članka 13. Drugim riječima, da 1. izvještaj o neparticipirajućim financijskim institucijama za 2015. bude kako je određeno u čl. 13 (a mi predlažemo da to bude 30.6.2017. godine ili barem 15.9.2016), a za 2016. do 30.6.2017. godine.","Djelomično prihvaćen","Predloženo vezano za obvezu dostave OIB-a nije u skladu s obvezom pribavljanja OIB-a za sve klijente financijskih institucija sukladno poreznim zakonima te nije u skladu s istom obvezom iz članka 177a Općeg poreznog zakona koja regulira obvezu dostave OIB-a u sličnim slučajevima.\nVezano za prijedlog produljenja roka za dostavu informacija o nazivu svake nesudjelujuće financijske institucije kojoj su izvršile uplate za 2015. i 2016. godinu prihvaćamo razloge iz komentara te predlažemo da je rok za 2015. godinu 60 dana od stupanja na snagu ovoga Zakona a rok za 2016. godinu 30. lipnja 2017. godine."]
[2,"HRVATSKA UDRUGA BANAKA","Prijelazne i završne odredbe,\nČlanak 13.","Budući da se lokalni regulatorni okvir donosi sa zakašnjenjem predlažemo da se rok za dostavu informacija za 2014. i 2015. odgodi za 2017. godinu odnosno do 30.6.2017. godine kada bi se dostavili izvještaji za 2014, 2015 i 2016 godinu. Naime, ostali obveznici dostave podataka (financijske institucije koje nisu banke) u velikom broju slučajeva nisu ni krenuli s pripremama prije donošenja lokalnog regulatornog okvira, a za koji ni danas nije izvjesno kad će biti donesen. S tim u svezi isti se dovode u nepovoljan položaj u odnosu na one koji su u visokom stupnju implementirali sve procese i preduvjete za prikupljanje i slanje podataka Poreznoj upravi za razmjenu s IRS-om. Na taj se način otvara rizik kvalitete podataka za razmjenu s IRS-om. Ako isto nije moguće predlažemo da se rok za dostavu informacija za 2014. i 2015. pomakne na 15.9.2016. godine uz pretpostavku  da će predmetni Zakon biti donesen najkasnije 15.7.2016. godine.","Djelomično prihvaćen","Prihvaćamo razloge iz komentara i predlažemo rok od 60 dana od stupanja na snagu ovoga Zakona"]